<classify> Juzi Tiboroha alitangaza kujiuzulu nafasi hiyo hali ambayo imezua mtafaruku mkubwa kwa wanachama wa klabu hiyo, ambao baadhi yao hawataki ajiuzulu. Manji jana alizungumza na waandishi wa habari na kuweka wazi suala hilo la kuondoka kwa Tiboroha.Alisema kuwa hali ya kutokuelewana na katibu huyo ilitokana na sakata la mchezaji Niyonzima, ambapo alisema kuwa katibu huyo alikuwa na chuki binafsi na mchezaji huyo akitaka afukuzwe kuichezea Yanga.Alisema kuwa Tiboroha alificha taarifa muhimu za mchezaji huyo kutoka Shirikisho la Soka la Rwanda Ferwafa zilizotumwa Shirikisho la Soka la Tanzania TFF kuhusiana na kuchelewa kwa mchezaji huyo kuichezea.Alisema kuwa badala yake aliendesha kampeni kuwa mchezaji huyo amechelewa bila ya taarifa hali iliyosababisha kuonekana kuwa hana nidhamu.Alisema kuwa sio kawaida kwa mchezaji mwenzake Niyonzima anayechezea Azam FC ambaye barua yake ilipokelewa na klabu ya Azam, lakini ile ya Niyonzima kuja Yanga ilipokelewa na Tiboroha na hakuiwasilisha kunakohusika ili kumharibia mchezaji huyo.Alisema kuwa hali hiyo ilikuwa ni kutokana na chuki binafsi kutoka kwa katibu huyo hali ambayo ilizua hali ya chuki kwa mchezaji huyo dhidi ya mashabiki na wachezaji wenzake kwa ujumla.Manji alisema kuwa, hiyo ni moja kati ya mambo mengi ambayo katibu huyo amekuwa akiyafanya, ambapo amekuwa akificha uozo wake huo kwa kujidai kuwa yeye ni mtendaji mwema huku akitumia baadhi ya vyombo vya habari kumtetea na kumsafisha.Alisema kuwa ndani ya miezi 12 ya uongozi wake amechangia kwa kiasi kikubwa kushuka kwa kasi mapato ya klabu hiyo huku matumizi ya klabu yakizidi kupanda mara nne kutoka milioni 500 kwa mwaka hadi kufikia bilioni 2.Kabla yake klabu ilikuwa imekaribia kujikomboa na kuanza kujitegemea, lakini alipofika aliamua kujishirikisha kwa ukaribu zaidi na TFF na kukubaliana nao karibia kwa kila kitu na kujikuta akishusha mapato ya klabu, alisema Manji.Alisema kuwa katibu huyo alikuwa kwa maslahi yake binafsi huku akichukua kila fursa ambayo ilikuwa inaenda klabuni hapo kwa maslahi yake binafsi.Alisema kuwa Yanga ilialikwa na Shirikisho la Soka la Kimataifa, FIFA, kwenye semina ya mafunzo iliyofanyika nchini Ghana, lakini katibu huyo alijichagua mwenyewe bila ya kushirikisha Kamati ya Utendaji, alichukua cheti cha ugonjwa na kisha akajidai anaumwa, lakini akasafiri kwenda kwenye mafunzo hayo.Alisema kuwa katibu huyo alimwathiri mchezaji Ngoma wa klabu hiyo kwa kumwambia kuwa anatakiwa kwenda Uturuki kwa majaribio huku mchezaji huyo akitakiwa kuwa katika michuano ya Mapinduzi hali ambayo iliathiri uchezaji wa Ngoma kwenye michuano hiyo.Alisema kuwa amesababisha kupotea kwa kitita cha dola za Marekani 5,000 baada ya kuikopesha timu ya Botswana ya BDF, lakini fedha hizo hazijarejeshwa hadi leo. Alisema kuwa alimtaka katibu huyo aandike barua ya kijiuzulu ili kulinda heshima yake baada ya kurejesha fedha hizo na katibu huyo alifanya hivyo Ijumaa iliyopita.Alisema kuwa kwa sasa nafasi yake inashikiliwa kwa muda na Mhazini wa Yanga, Baraka Deudeit huku Omar Kaya akisimamia wanachama wa klabu pamoja na kusaidia maandalizi ya uchaguzi.Alisema kuwa Jerry Muro anaendelea kuwa ni msemaji wa klabu huku Mkuu wa Kitengo cha Fedha Faidhal Mike atashirikiana na Justina atakayekuwa Mhazini msaidizi wa klabu hiyo.Alisema kuwa klabu ya Yanga itatumia kampuni binafsi kushugulikia masuala ya masoko pamoja na sheria. Alisema kuwa amemwagiza Mwenyekiti wa Kamati ya Uchaguzi kuhakikisha kuwa anaandaa tarehe ya uchaguzi ikiwa pamoja na kupewa majina mapya ya kamati hiyo.Aliongeza kuwa hata kwa upande wake yeye kama Mwenyekiti wa sasa wa klabu hiyo pia atagombea nafasi hiyo. Pia Manji aligusia suala zima la kuuzwa kwa mchezaji wa klabu hiyo Kpah Sherman, kuwa ameuzwa kwa kitita cha Sh milioni 33 katika timu ya Black Aces ya Afrika Kusini.  <topic>: MICHEZO 